Glåmdalen

Se også Glåmdalen (avis)

Glåmdalen er en samlebetegnelse for distriktene Odalen, Vinger og Solør i den sørøstlige delen av Innlandet fylke, som dekker Glåmas dalføre mellom Elverum i nord og Romerike i sør. Eidskog regnes til Glåmdalen selv om det ikke tilhører Glåmas nedbørsfelt. Distriktet har til sammen 52 261 innbyggere (1. januar 2021)07459: Alders- og kjønnsfordeling i kommuner, fylker og hele landets befolkning (K) 1986–2021 og dekker et areal på 5 285 km². Regionsenteret er byen Kongsvinger.

Kommunene, med unntak av Våler, samarbeider i Kongsvingerregionen IPR, som er et interkommunalt regionrådssamarbeid. Distriktet dekkes av avisen Glåmdalen som også dekker Nes i Akershus. Industrinettverket 7sterke er et samarbeid mellom bedrifter i området.

Kommuner

Glåmdalen er delt inn i sju kommuner:

NrKartNavnAdm.senterFolketallFlatemålkm²MålformOrdførerParti340125px|center|Kongsvinger kommune KongsvingerBokmålEli WathneH341425px|center|Nord-Odal kommune SandBokmålLise SelnesAp341525px|center|Sør-Odal kommune SkarnesBokmålKnut HvithammerAp341625px|center|Eidskog kommune SkotterudBokmålKamilla ThueAp341725px|center|Grue kommune KirkenærBokmålRune GrenbergAp341825px|center|Åsnes kommune FlisaBokmålKari HeggelundSp341925px|center|Våler kommune VålerBokmålLise Berger SvenkerudSp

Kommuneinndelingshistorikk
I 1838 ble området inndelt i kommunene Nord-Odal, Sør-Odal, Vinger, Hof og Grue. I 1848 ble Åsnes og Våler skilt ut som egen kommune av Hof, og delt i Åsnes og Våler kommuner i 1854. I 1854 ble Kongsvinger skilt ut som bykommune av Vinger. I 1864 ble Eidskog skilt ut som egen kommune av Vinger. I 1867 ble Brandval skilt ut som egen kommune av Grue. (Kilde: Brøgger, Waldemar: Norge. Geografisk leksikon. Cappelen, 1963). I 1963 ble Hof innlemmet i Åsnes kommune, og i 1964 ble Brandval og Vinger innlemmet i Kongsvinger kommune.

Historie
mini|Kåring av Glomdalsbrud 1937
Navnet Glåmdalen er et nyere begrep som blir brukt om områdene Odalen, Vinger og Solør. Odalen var tidligere en del av Øvre Romerike, mens Solør besto av Kongsvinger, Eidskog, Grue, Åsnes og Våler. Disse områdene var en del av det historiske fylket Raumafylki i landsdelen Opplandene og hørte til Eidsivatingets rettsområde.

I 1943 skifta avisa Kongsvinger Arbeiderblad navn til Glåmdalen etter et forslag fra den daværende redaktøren Rolf Jacobsen. Før 1926 hadde avisa hatt navna Glomdalens Arbeiderblad (1923–1926), Glommendalens Socialdemokrat (1915–1923) og Glommendalen (1885–1915). Etter avisa har navnet festa seg til dens dekningsområde, særlig landskapa Odalen og Solør. Før dette var begrepet i liten bruk, og da helst om hele elveløpet til Glåma i Hedmark inkludert Østerdalen. Tidligere bruk av navnet fins i Glommendalens bank (privatbank fram til 1948), Glaamdalsmuseet (fra januar 1911, Glomdalsmuseet fra mars 1911) og Årbok for Glåmdalen (fra 1941 til 1992). Navnet opptrer i flere sammenhenger på midten av 1800-tallet. Den første registrerte bruken av navnet i trykte kilder er i avisen Statsborgeren 14.08. 1831. Det benyttes i 1868 i Jonas Lies dikt «Farvel til Glommendalen». I 1995 opprettet de sju kommunene i distriktet samt Hedmark fylkeskommune Glåmdal regionråd, et politisk organ som behandler saker av felles interesse mellom kommunene og saker som fremmer regionens interesser i fylkes- og rikssammenheng. 1. april 2006 fikk den tidligere Vinger og Odal tingrett navnet Glåmdal tingrett'' etter at Grue ble overført fra den tidligere Solør tingrett.

Andre inndelinger

Prosti under Hamar bispedømme

 Solør, Vinger og Odal prosti (Sør-Odal, Nord-Odal, Kongsvinger, Eidskog, Grue, Åsnes og Våler)

Tingretter under Eidsivating lagdømme

 Glåmdal tingrett (Sør-Odal, Nord-Odal, Kongsvinger, Eidskog og Grue)
 Sør-Østerdal tingrett (Åsnes og Våler blant andre kommuner)

Tidligere fogderier under Hedemarkens amt

 Vinger og Odalen fogderi (Sør-Odal, Nord-Odal, Vinger og Austmarka sogn i Kongsvinger og Eidskog)
 Solør fogderi (Brandval sogn i Kongsvinger, Grue, Åsnes og Våler)

 Tettsteder
Tettsteder i Glåmdalen, rangert etter innbyggertall 1. januar 2013 (kommune i parentes):Statistisk sentralbyrå: Tettsteder. Folkemengde og areal etter kommune. 1. januar 2013.

Kongsvinger – 11 694 (Kongsvinger)
Skarnes – 2 273 (Sør-Odal)
Flisa – 1 602 (Åsnes)
Skotterud – 1 353 (Eidskog)
Kirkenær – 1 287 (Grue)
Våler – 1 164 (Våler)
Sand – 1 060 (Nord-Odal)
Magnor – 945 (Eidskog)
Roverud – 815 (Kongsvinger)
Kjellmyra – 426 (Åsnes)
Mo – 401 (Nord-Odal)
Sander – 310 (Sør-Odal)
Disenå – 270 (Sør-Odal)
Sønsterud – 252 (Åsnes)
Braskereidfoss – 251 (Våler)
Austmarka - 236 (Kongsvinger)

Byer
Kongsvinger vokste frem i tilknytning til Kongsvinger festning som ble anlagt på 1600-tallet, og fikk bystatus som kjøpstad i 1854.

 Politikk 
 Stortingsvalg 2017 
Valgresultat ved Stortingsvalget 2017 i Glåmdalen:

 Parti  Stemmetall  % Arbeiderpartiet  10 676  35,1 Senterpartiet  6 579  21,6 Fremskrittspartiet  4 717  15,5 Høyre  4 403  14,5 Sosialistisk Venstreparti  1 470  4,8 Venstre  513  1,7 Miljøpartiet De Grønne  409  1,3 Kristelig Folkeparti  389  1,3 Rødt  354  1,2 Andre partier  904  3,0 Blanke stemmer  231  - Valgdeltagelse  30 645  73,8 Antall med stemmerett  41 538  -

 Stortingsvalg 2013 
Valgresultat ved Stortingsvalget 2013 i Glåmdalen:valgresultat.no: Stortingsvalget 2013: Resultater for Hedmark 

 Parti  Stemmetall  % Arbeiderpartiet  13 026  42,5 Fremskrittspartiet  5 844  19,1 Høyre  5 444  17,8 Senterpartiet  2 326  7,6 Sosialistisk Venstreparti  1 022  3,3 Venstre  801  2,6 Kristelig Folkeparti  644  2,1 Miljøpartiet De Grønne  461  1,5 Rødt  199  0,6 Andre partier  874  2,9 Blanke stemmer  174  - Valgdeltagelse  30 815  73,9 Antall med stemmerett  41 702  -

Referanser

Eksterne lenker
 Glåmdal regionråd 

Kategori:Daler i Innlandet
Kategori:Glommavassdraget
Kategori:Distrikter i Norge